Opere în prim plan: RETORICA UNUI GEST, Portretul lui John Grey de Allan Ramsay
2016-09-23 21:00 - 2016-10-06 12:53 UTC | Muzeul Național de Artă al României - Galeria de Artă Europeană ()
Muzeul Național de Artă al României a organizat o nouă manifestare din seria Opere în prim plan: conferința Retorica unui gest, susținută de Malina Conțu, muzeograf în cadrul Biroului de Artă Europeană și Artă Decorativă sâmbătă, 24 septembrie, ora 19.00 și vă așteaptă și miercuri, 5 octombrie, ora 16.00, în Galeria de Artă Europeană.
Portretul lui John Grey de Allan Ramsay (1713-1784) ilustrează un moment important în codul comportamental din Anglia secolului al XVIII-lea, o epocă dominată de interesul pentru trecutul clasic, dar preocupată în acelaşi timp să definească profilul omului modern. Deprinderea de a poza cu mâna în reverul hainei, derivată din statuara antică, se afirmă ca o emblemă a educaţiei şi conduitei alese în contextul unei discuţii mai ample asupra stilului public corect. Ulterior, faptul că această postură s-a impus ca expresie a ţinutei nobile este dovedit cu strălucire de portretele lui Napoleon Bonaparte, precum şi ale multor figuri reprezentative din Imperiul habsburgic.
Povestea acestei posturi, în contextul care i-a dat naştere, în conexiune cu modelul clasic invocat şi cu locul portretului în ierarhia academică la final de secol al XVIII lea, va fi prezentată în conferinţa care va avea loc: sâmbătă, 24 septembrie, ora 19.00 și miercuri, 5 octombrie, ora 16.00.
Înscrieri la: programari@art.museum.ro sau 021.314.81.19
Pictura va fi expusă în perioada 7 septembrie – 1 noiembrie 2016! https://devcpanel.mnar.ro/en/arhiva-evenimentelor/event/56-opere-în-prim-plan-retorica-unui-gest,-portretul-lui-john-grey-de-allan-ramsay
